**Inglise keele ainekava**

**3. klass**

ÕPPESISU

Teemad

Mina ja teised. Enese ja kaaslaste tutvustus (nimi, vanus, kehaosad, kirjeldavad omadussõnad, sugupuu).

Kodu ja lähiümbrus. Pereliikmed (nimi, vanus), kodu asukoht (riik, maakoht / linn).

Kodukoht Eesti. Riik, pealinn, rahvus. Aastaajad, kodukoha kirjeldus (looduse ja ilmaga seonduv sõnavara).

Igapäevaelu. Õppimine ja töö. Lihtsad tegevused kodus ja koolis ning nende tegevustega seotud vahendid. Toit.

Vaba aeg. Lemmiktegevused ja eelistused (muusika kuulamine, rattasõit, lemmiktoit jmt).

**Metoodika**

Metoodiliste võtete valikul lähtutakse eakohasusest. Osaoskuste arendamiseks sobivad näiteks:

1) teatud sõnale või fraasile reageerimine (käetõstmine, püstitõusmine, esemele või pildile osutamine);

2) loetellu sobimatu sõna äratundmine;

3) kuuldu põhjal pildi täiendamine;

4) tähelepanelikku kuulamist nõudvate mängude mängimine (nt bingo);

5) laulude ja luuletuste kuulamine ning nende põhjal ülesande täitmine (nt ridade järjestamine, riimuvate sõnade leidmine);

6) dialoogide, laulude ja luuletuste esitamine;

7) häälega lugemine;

8) rääkimine pildi alusel;

9) ärakirja tegemine ja mudeli järgi kirjutamine.

**Keeleteadmised**

nimisõna ainsus ja mitmus;

artikkel: *a, an, the*;

arvsõnad ja mõõtühikud: põhiarvud 1-20;

asesõna: isikulised asesõnad ja omastavad asesõnad, näitavad asesõnad;

tegusõna: põhitegusõna ja abitegusõna;

tegusõna vormistik: Present Simple (*be / have got*);

eessõna: *in, on, under*;

sõnatuletus: liitsõnad, arvsõna tuletusliide -*teen* ja -*ty*;

inglise tähestik: tähtede nimetused ja sõnade häälimine (*spelling*);

õigekiri: suur ja väike täht, nimisõna mitmuse lõpud; kirjavahemärgid: punkt, küsimärk, hüüumärk, ülakoma.

**ÕPITULEMUSED**

Õpilane

1. saab aru lihtsatest igapäevastest väljenditest ja lühikestest lausetest;

2. kasutab õpitud väljendeid ja lühilauseid oma vajaduste väljendamiseks ning oma lähiümbruse (pere, kodu, kooli) kirjeldamiseks;

3. reageerib adekvaatselt väga lihtsatele küsimustele ja korraldustele;

4. on omandanud esmased teadmised õpitava keele maast ja kultuurist;

5. suhtub positiivselt võõrkeele õppimisesse;

6. kasutab esmaseid õpioskusi (kordamist, seostamist) võõrkeele õppimiseks;

7. oskab õpetaja juhendamisel töötada nii paaris kui ka rühmas.

**Õpitulemused osaoskuste kaupa**

Kuulamisel:

1. selgelt hääldatud fraasidest, lausetest ja tuttava situatsiooniga seotud lühikestest dialoogidest arusaamine;
2. selgelt ja aeglaselt antud juhistest ning pöördumistest arusaamine.

Lugemisel:

1. õpitava keele tähemärkide tundmine;
2. tekstis tuttavate nimede, sõnade ja fraaside äratundmine;
3. sõnade, fraaside ja lausete lugemine õpitud sõnavara ulatuses, arusaamist võib toetada pildimaterjal.

Rääkimisel:

1. oskus lühidalt tutvustada iseennast ja oma ümbrust;
2. lihtsad dialoogid õpitud sõnavara ja lausemallide piires, vestluskaaslase abi vajalik. Hääldusvead võivad põhjustada arusaamatusi.
3. Kõnes esineb kordusi, katkestusi ja pause.

Kirjutamisel:

1. õpitava keele kirjatähtede tundmine, kirjatehnika valdamine, õpitud fraaside ja lausete ärakiri;
2. isikuandmete kirjutamine (nt vihiku peale);
3. lühikeste lausete koostamine õpitud mallide alusel.

Grammatiline korrektsus:

* 1. Üksikute äraõpitud tarindite ja lausemallide kasutamine sagedasete vigadega.

**ÕPPEMATERJALID**

English World 1 Pupil’s Book. M. Bowen, L. Hocking, Macmillan 2009.

English World 1 Workbook. M. Bowen, L. Hocking, Macmillan 2009.

English World 1 DVD-ROM. M. Bowen, L. Hocking, Macmillan 2009.

English World 1 Flashcards. M. Bowen, L. Hocking, Macmillan 2009.

Mänge võõrkeeletundideks. Katrin Saks, Koolibri 1997.

¹Õpetaja valib lisaõppematerjale oma vabal valikul lähtuvalt seatud eesmärkidest ja õpilaste võimetest ning vajadustest. Kasutatakse erinevaid mänge, audio- ja videomaterjale, ajakirjandust, internetti.

**HINDAMINE**

I kooliastmes hinnatakse põhiliselt õpilase kuulatud tekstist arusaamist ja suulist väljendusoskust. Hindamisel kasutatakse sõnalisi hinnanguid, hinnates peamiselt positiivset õpitulemust. Rõhk on sisulisel tagasisidel, mis toob esile õpilase tugevad küljed ja edusammud.

Õpilane õpib õpetaja juhendamisel ja toetava õppematerjali abil ise oma tööle hinnangut andma. Õppe vältel toob ta koostöös õpetajaga esile:

1) oskused ja teadmised, mis ta on enda arvates hästi omandanud;

2) oskused või teadmised, mille omandamiseks peab ta veel tööd tegema.

I kooliastmes võib enesehinnanguid anda emakeeles, kuid õpetaja julgustab õpilast ka võõrkeelt kasutama. Õpetaja jälgib, et kõik õpilased saaksid oma mõtted ja arvamuse välja öelda.